



|  |
| --- |
|  |
| Граѓански буџет на општина Струмица за 2025 година  [Document subtitle] |
|  |

**ШТО Е БУЏЕТ НА ОПШТИНА И ГРАЃАНСКИ БУЏЕТ НА ОПШТИНА?**

Буџетот е една од најважните политики на локалната власт. Токму преку буџетот се распределуваат финансиските средства на општината неопходни за остварување на правата на сите жители во општината. Се користи за планирање како локалната власт ќе ги прибере и распредели јавните финансии за да ги исполни своите политики и цели.

**БУЏЕТОТ НА ОПШТИНАТА** претставува годишен план на сите приходи, приливи и одобрени средства и сите расходи и одливи на средства, а ги вклучува основен буџет на општината, буџетот на дотации, буџетот на донации, буџетот на заеми и буџетот на самофинансирачки активности.



Буџетот на општина Струмица е консолидиран годишен план кој покрај буџетот на Општината ги опфаќа и буџетите на нашите 16 општински институции, односно: ООУ Маршал Тито Струмица (со две подрачни училишта во село Попчево – во мирување и во село Рич), ООУ Сандо Масев Струмица (со три подрачни училишта во село Баница, село Водоча и во село Добрејци), ООУ Видое Подгорец Струмица, ООУ Никола Вапцаров Струмица, (со едно подрачно училиште во село Градско Балдовци), ООУ Даме Груев во село Куклиш (со пет подрачни училишта во село Мемешли – во мирување, во село Свидовица, во село Костурино, во село Раборци и во село Дорломбос – во мирување), ООУ Маршал Тито во село Муртино (со три подрачни училишта во село Сачево, во село Банско и во село Габрово), ООУ Герас Цунев во село Просениково, ООУ Гоце Делчев во село Вељуса, ООУ Свети Кирил и Методиј во село Дабиле, ООМУ Боро Џони во Струмица, ЈОУДГ Детска радост (со шест клона и со детските градинки во село Куклиш и во село Муртино, ЈОУГД Виножито Струмица, СОУ Јане Сандански во Струмица, СОУУД Димитар Влахов во Струмица, Дом за деца и млади Благој Јанков Мучето во Струмица и Градска библиотека Благој Јанков Мучето во Струмица.

За извршување на комуналните дејности во општината надлежно е јавното претпријатие Комуналец Струмица.

За одржување, реконструкција и нови инвестиции во уличното осветлување во општината надлежно е јавното претпријатие Паркиралишта Струмица.

Општина Струмица е гасифицирана општина па за надоградба и одржување на гасоводниот систем и снабдување со природен гас на населението и правните субјекти надлежно е јавното претпријатие Струмица гас.

За градЗа градски превоз на населението надлежно е јавното претпријатие Струмица транспорт.

**ГРАЃАНСКИОТ БУЏЕТ** е документ развиен од општината исклучиво за јавноста и во него е претставен буџетот на општината во поедноставен, помалку технички формат, за да се изгради подобро разбирање за тоа како општината управува и ги користи јавните финансии. Ова разбирање е од витално значење за јавната одговорност и отчетност и за зголемување на инклузивното граѓанско учество при спроведувањето на локалните политики.



*Фаза 3 опфаќа:*

*- Собир на граѓани во населените места и урбаните заедници*

*- Буџетски форум во 2 сесии на кој најмногу гласови освои проектот „Струмица – безбеден град„*

*- дополнително прибирање на информации преку средби на граѓани со Градоначалникот*

## КОИ СЕ НАДЛЕЖНОСТИТЕ НА НАШАТА ОПШТИНА?

**Буџетот на општината** е огледало на политиките/активностите на нашата општина и истиот ги демонстрира вредностите и приоритетите на локалната самоуправа во сите надлежности и области на делување.



## КАКО ОПШТИНАТА ГИ ПРИБИРА ПРИХОДИТЕ?

Ефикасното обезбедување и собирање на општинските приходи се основа за испорачување на потребните јавни добра и услуги на нашите граѓани. Општинските приходи се прибираат преку основниот буџет на општината, дотацијата, донациите, кредитите и самофинансирачките активности.

**СРЕДСТВАТА ВО ОСНОВНИОТ БУЏЕТ ДОАЃААТ ОД:**

* Даночните приходи (даноци на имот, комунални такси и локални надоместоци)
* Неданочните приходи (административни такси, надоместоци, останати неданочни приходи)
* Капиталните приходи (продажба на земјиште, концесии, легализација на бесправно изградени објекти, надоместоци за експлоатација на минерални суровини, геолошки истражувања и други надоместоци)
* Трансферите од други нивоа на власт (трансфер на средства од буџетите и фондовите, ДДВ дотација, персонален данок на доход на лични примања од плати од физички лица со постојано живеалиште и престојувалиште во општината)

**ШТО Е ДОТАЦИЈА?** - трансфер од Буџетот на Република Северна Македонија кој служи за финансирање на пренесените надлежности на општината во образованието, социјалната и детска заштита, културата и противпожарна заштита.

**ОД КАДЕ ДОАЃААТ ДОНАЦИИТЕ?** – различни донатори може да донираат строго наменски средства во општината со цел обезбедување конкретни добра или услуги за нашите граѓани.

**ОПШТИНСКИОТ БУЏЕТ СОДРЖИ И ПРИХОДИ ОД САМОФИНАНСИРАЧКИ АКТИВНОСТИ** кои ги остваруваат нашите буџетски корисници (училишта, детски градинки, културни установи и др.) по основ на закупнина од објекти, целодневна и претшколска грижа, средства за екскурзии и сл.

Вкупните приходи на општина Струмица во Буџетот за 2025 година се проценети на 1.522.390.450,00 денари. Во структурата на приходите најголемо учество заземаат основниот буџет на општината, значителен дел отпаѓаат на дотации, потоа следуваат самофинансирачки активности и донации.



*Графикон 1. Структура на општинските приходи по извори на финансирање (во %)*

**КОИ СЕ КЛУЧНИТЕ ПРИХОДИ ВО БУЏЕТОТ НА НАШАТА ОПШТИНА?** - даноците и другите задолжителни законски плаќања, приливите кои ги добиваме од сопственост на средствата (камата, закупнина и сл.), надомест кој го добиваме за добра или услуги кои ги обезбедуваме, како и останати приливи од донации, спонзорства, субвенции и трансфери од другите нивоа на власт.

Во структурата на клучните приходи на нашата општина доминираат планираните приходи од трансфери и донации кои учествуваат со 972.902.450,00 денари, потоа следат даночните приходи кои учествуваат со 423.560.000,00 денари, па неданочните приходи со 57.498.000,00 денари, додека капиталните приходи учествуваат со 68.430.000,00 денари.



*Графикон 2. Структура на општинските приходи според економската класификација (во денари)*

**СОПСТВЕНИТЕ ИЗВОРИ НА ПРИХОДИ** **НА НАШАТА ОПШТИНА** се од посебна важност за реализирање на локалните надлежности и обезбедување на општински услуги.Тие вклучуваат - локални даноци, локални такси и локални надоместоци, приходи од сопственост на општината, самопридонес, парични казни, донации и други приходи кои се утврдени со закон. Затоа од исклучителна важност е нивното точно утврдување и наплата, бидејќи без овие приходи капацитетот на општината да ги обезбеди потребните добра/услуги на своите граѓани ќе биде ограничен.

**ДАНОЧНИТЕ ПРИХОДИ** **се основен и најзначаен дел од сопствените приходи на општината**. Тие се прибираат преку: оданочување на имотот, комуналните такси (фирмарина, користење на простор пред деловните објекти, улично осветлување и др), надоместокот за уредување на градежно земјиште (комуналии), такси на користење или дозволи за вршење на дејност и други даночни приходи.



*Графикон 3. Даночни приходи на општина Струмица (во денари)*

Дали знаете дека во даночните приходи на нашата општина најголем процент ќе имаат даноците специфични услуги, а потоа следат даноците на имот, додека помал процент зафаќаат даноците од доход, а најмал процент припаѓаат на таксите на користење или дозволи за вршење дејност.

## ЗОШТО ТРЕБА ДА ПЛАЌАМЕ ДАНОК НА ИМОТ?

Даноците на имот се едни од најважните сопствени приходи на општината. Нивното навремено плаќање од страна на граѓаните и бизнисите е особено важно за создавање на модерна општина со поквалитетен живот.

Структурата на посебните видови на даноци на имот кои нашата општина планира да ги обезбеди во 2025 е прикажана во продолжение. Во нашата општина највисоко учество во овој вид на приходи зафаќа данокот на промет, со 63% во вкупната вредност од даноците на имот.



*Графикон 4. Даноци на имот на општина Струмица (во денари)*

**ШТО СЕ КОМУНАЛНИ ТАКСИ?**

Комуналните такси се давачки што се плаќаат за користење определени права, предмети и услуги од јавен карактер од страна на правните и физичките лица што вршат дејност и од страна на граѓаните. Висината на комуналната такса ја утврдува општината во рамките определени со закон.  *Општината најмногу планира да собере пари од надоместокот за уредување на градежно земјиште, комуналната такса за користење и одржување на јавното осветлување и комуналната такса за истакнување фирмарина.*



*Табела 1. Комунални такси на општина Струмица (во денари и %)*

## НЕДАНОЧНИ ПРИХОДИ

## 

Нашата општина прибира и неданочни приходи како што се разните такси, надоместоци и други приходи кои се поврзани со определени услуги кои ги обезбедуваме за граѓаните и бизнисите. Неданочните приходи кои планираме да ги собереме во 2025 година се прикажани во продолжение.

Најголем износ на неданочни приходи е планирано да бидат обезбедени од такси и надоместоци, додека најмалку неданочни приходи се очекува да се обезбедат од глоби, судски и административни такси.



*Графикон 5. Неданочни приходи на општина Струмица (во денари)*

## ТРАНСФЕРИ ОД ЦЕНТРАЛНАТА ВЛАСТ

Општината добива значителни финансиски средства од централната власт во форма на трансфери од ресорните министерства или владините фондови. Овие трансфери се најзначаен дел од буџетот на општината и се клучни за нејзиното непречено обезбедување на надлежностите и реализација на капиталните инфраструктурни проекти.

Највисок износ на трансфери е планирано да бидат обезбедени преку блок дотациите, во износ од 759.608.450,00 денари, трансферот од ДДВ е планирано да изнесува 88.305.000,00 денари, донациите се планирани во износ од 67.827.000,00 денари и тековните трансфери од други нивоа на власт 17.200.000 денари.



*Графикон 6. Трансфери и донации на општина Струмица (во денари)*

Блок дотациите за пренесените надлежности од централната власт се суштински за финансирање на нашите надлежности до доменот на образованието, културата и социјалната заштита. Во продолжение е прикажана распределбата на овие блок дотации по различни намени.



*Графикон 7. Намена на блок дотациите по одделни надлежности на општина Струмица (во денари)*

## ДОНАЦИИ/ГРАНТОВИ

Донациите во финансиски средства исто така претставуваат приход во Буџетот на општината, кои за 2025 година се проценети на износ од 67.827.000,00 денари. Средствата од овие донации се строго наменети за имплементација на Проектите: “Струмица вело град,” „Мрежа на велосипедски градовии,, „Зелен пулс во прекуграничниот регион„ ,,ЛИФТ,, и др.

## КАДЕ И КАКО СЕ ТРОШАТ ОПШТИНСКИТЕ ПАРИ?

Особено е важно нашите граѓани да имаат увид каде и како се трошат локалните ресурси. Локалните расходи се директно поврзани со обезбедувањето на потребните добра и услуги на граѓаните – затоа нивната структура и начин на распределба е особено важно да бидат транспарентно претставени.

Во 2025 година општината планира да потроши вкупно 1.522.390.450,00 денари за обезбедување на потребните добра и услуги на граѓаните. Од нив 20,96% се планирани за капитални инвестиции во износ од 319.053.000,00 денари, а останатите 79.04% односно 1.203.337.450,00 денари ќе бидат потрошени за тековно-оперативни активности на општината, а се однесуваат на плати и надоместоци, стоки и услуги, резерви, субвеници и други трансфери, камата и отплата на главница за кредит.



*Графикон 8. Вкупни расходи по економска класификација на општина Струмица (во денари)*

**Три клучни видови на расходи** во буџетот за 2025 година во нашата општина се: плати и надоместоци, стоки и услуги и капитални расходи.

**Платите и надоместоците** претставуваат највисок износ на расходите од општинската сметка и се во износ од 815.765.450,00 денари, а се однесуваат на вработените во општината и институциите во нејзина надлежност. Од нив, најголем дел, во износ од 538.411.000,00 денари се планирани за плати на вработени во основни и средни училишта. Останатите трошоци за плати ќе бидат потрошени за општинска администрација, пожарникари, советници, граоначалник.



*Графикон 9. Расходи за плати и надоместоци по надлежност**на општина Струмица (во денари)*

Планираните расходи за **стоки и услуги** во износ од 276.653.000,00 денари опфаќаат значителен дел од буџетот на општината, а се однесуваат на трошоците за комунални услуги, образование, општинска администрација, социјална заштита, договорни услуги. Најголем дел од овие расходи е распределен во училиштата и детските градинки, а се финансирани од дотации и самофинасирачки сметки. Општината од сопствениот буџет за оваа намена планира најмногу да потроши за комунални дејности, општинска администрација иурбано планирање.



*Графикон 10. Расходи за стоки и услуги по надлежност**на општина Струмица (во денари)*

Нашата општина во текот на 2025 година планира да започне со реализација на неколку капитални/инфраструктурни и други проекти кои треба да го подобрат животот и благосостојбата на граѓаните.

**Капиталните расходи** на нашата општина се клучни за квалитетот на живот на нашите граѓани, оттука во 2025 година, учествуваат со 20,96% во структурата на вкупните расходи. Најголем дел од нив се наменети за комунални дејности, и тоа во износ од 138.600.000,00 денари, а најмалку планира да потроши за општинска администрација.



*Графикон 11. Капитални расходи по надлежност**на општина Струмица (во денари)*

**КОЛКУ ПЛАНИРА ДА ПОТРОШИ НАШАТА ОПШТИНА ЗА СЕКОЈА ОДДЕЛНА НАДЛЕЖНОСТ/ ПРОГРАМА?**

Со цел транспарентно претставување на намената за која општината планира да ги потроши расположливите приходи, во продолжение се претставени клучните планирани буџетски расходи по секоја од 14-те надлежности (програми) наменети за нашите граѓани.

*Меѓу најважните капитални проекти ги издвојуваме следните:*

ФА – Улици во град Струмица во износ од 236.500.000,00 денари за период од три години.

ФД – уредување на населени места во руралните подрачја во износ од 32.500.000,00 денари за за период од три години.

ГАБ – Изградба на нова населба во турско маало во износ од 110.000.000,00 денари за период од три години.

ГАГ – Нов градски пазар во износ од 110.000.000,00 денари за период од три години.

ЈА – Јавно осветлување во градот и населените места во износ од 33.000.000,00 денари за период од три години.

ГД - Енергетска ефикасност во износ од 7.000.000,00 денари за период од три години.

ЈД – Изградба и реконструкција на локални патишта и улици во износ од 88.000.000,00 денари за период од три години.

ЈГ – Водовод во општина Струмица во износ од 31.000.000,00 денари за период од три години.

ЈИ – Нови канализации во износ од 97.000.000,00 денари за период од три години.

ЈМА – Нови зелени површини во износ од 14.350.000,00 денари за период од три години.

ЈН – Урбана опрема во износ од 52.000.000,00 денари за период од три години.

ЈП – Јавен превоз во износ од 90.000.000,00 денари за период од три години.

ЛА – Изградба и реконструкција на спортски игралишта во износ од 14.000.000,00 денари за период од три години.

МБ – Меѓународна соработка во износ од 125.034.000,00 денари за период од три години.

ДА – Домови на култура во износ од 10.800.000,00 денари за период од три години*.*

Расходите кои општината планира да ги потроши за **Општинската администрација** се во износ од 161.846.000,00 денари, истите се наменети за комунални услуги, трансфери, канцелариски материјали, тековно одржување. За набавка на канцелариски мебел, опрема, машини, компјутерски софтвер, општината планира да потроши 3.000.000,00 денари.

Расходите за функционирање на **Советот на општината** изнесуваат 8.384.00.000,00 денари и истите се наменети за надоместоци за советниците, финансиска помош за ранливи категории на граѓани.

Вкупните расходи кои се наменети за работата на **Градоначалникот** изнесуваат 9.432.000,00 денари и истите во себе вклучуваат: плати и надоместоци на градоначалникот и членовите на кабинетот, тековна резерва за социјално ранливи категории и трансфери.



*Графикон 12. Расходи по програми - Совет, Градоначалник и Општинска администрација (во денари)*

За **Урбано планирање**, општината издвојува 68.380.000,00 денари, наменети за изработка на урбанистички планови и геодетски елаборати, уредување на градежно земјиште и капитални расходи за уредување на простор во руралните подрачја.



*Графикон 13. Расходи по програми за надлежност Урбано планирање (во денари)*

Нашата општина сериозно настојува да обезбеди соодветно ниво на комуналните услуги, притоа грижејќи се за јавната чистота, јавното осветлување, одржувањето или изградбата на локалните улици и патишта, водоснабдувањето и бројни други локални услуги особено важни за квалитетот на живот на нашите граѓани.

Расходите кои се издвоени за **Комунални услуги**, во износ од 54.020.000,00 денари, имаат за цел да ги помогнат активностите за изградба на нови капитални инвестиции и одржување на постојните капитални објекти како: урбана опрема, снабдување со вода, одведување и пречистување на отпадни води, јавна чистота и јавно зеленило, локални улици и патишта и сообраќајна сигнализација.



*Табела 2. Расходи за Комунални дејности на оптина Струмица(во денари)*

Од планираните расходи за изградба на *нова комунална инфраструктура*, општината најмногу ќе потроши за јавен превоз, одведување на отпадни води, реконструкција и изградба на локални улици и патишта, системи за водоснабдување и јавно осветлување.



*Графикон 14. Расходи по програми за изградба на нова комунална инфраструктура (во денари)*

За редовно одржување на постојните инфраструктурни објекти кои служат за давање комунални услуги на граѓаните, општината најмногу издвојува средства за потрошена електрична енергија за улично осветлување, снабдување со вода и локални патишта.



*Графикон 15. Расходи по програми за одржување на постојната комунална инфраструктура (во денари)*

**Локалниот економски развој** е движечка сила на општината. Со цел негова поддршка, општината издвојува износ од 56.700.000,00 денари во рамките на кој преовладуваат издатоци за Нова турска населба и Нов градски пазар во износ од 50.000.000,00 денари.



*Графикон 16. Расходи по програми за надлежност  
Локален економски развој (во денари)*

Во поглед на средствата кои се планираат за реализација на активности од **Културата** за нашите граѓани издвојуваме средства во висина од 36.444.352,00 денари. Овие средства нашата општина ги користи за поддршка на настани и манифестации од локален и меѓународен карактер, библиотека, НУ музеј и завод Струмица.

Расходите за **Спорт и рекреација** кои нашата општина планира да ги потроши во 2025 година во прв ред ќе бидат наменети за субвенционирање на спортски клубови и здруженија согласно критериумите за распределба во износ од 10.965.000,00 денари, и реконструкција и одржување на спортски игралишта во износ од 6.000.000,00 денари.



*Графикон 17. Расходи по програми за надлежности: Култура, Спорт и рекреација (во денари)*

Расходи за **образование** кои се планира да се реализираат во општината во износ од 655.700.000,00 денари, општината од сопствениот буџет издвојува 12.547.000,00 денари за основното образование за повеќе наставни активности, лични асистенти за деца со попреченост, времени вработувања, набавка на ситен инвентар и опрема и 1.217.000,00 денари за средното образование за лични асистенти за деца со попреченост, како и капитални вложувања во износ од 3.420.000,00 денари. Значаен дел од вкупните расходи за образование во износ од 461.053.000,00 денари се планирани за основните училишта додека 191.227.000,00 денари се планирани за средното училиште.



Графикон 18. Расходи по програми за надлежност Образование (во денари)

Вкупните расходи за **детската градинка** се планирани во износ од 144.564.098,00 денари, од кои најголемиот дел се однесуваат на плати и надоместоци и тековни. За активности реализирани од Дом за стари лица планирани се 5.950.000,00 денари, и сите ќе бидат искористени за реализација на проекти по јавен повик.



*Графикон 19. Расходи по програми за надлежноста Социјална заштита и заштита на деца (во денари)*

Нашата општина се грижи за **животната средина** и здравата животна околина на своите граѓани, притоа издвојувајќи соодветен износ од 20.350.000,00 денари за проекти за спречување на аерозагадувањето, дезинфекција, дезинсекција и дератизација и многу други тековни проекти.

За потребите на **територијалната** **противпожарната единица** на општина Струмица се планирани 41.970.000,00 денари. Од нив најголем дел се однесуваат за плати и надоместоци на пожарникарите во износ од 16.168.000,00 денари кои општината ги добива од наменската дотација. Останатиот дел за плати и придонеси, опрема и ситен инвентар ќе бидат финансирани од буџетот на општината.

Нашата општина посветува сериозно внимание на аспектот на **родовата еднаквост** во планирањето на сите нејзини активности. Покрај тоа издвојуваме и соодветен износ на општински средства за поддршка на родовата еднаквост во износ од 2.200.000,00 денари.

Во рамки на **програмата за прекугранична соработка** се планирани средства од 55.034.000,00 денари за имплементација на проектите: ”Паметен вело град”, “Мрежа на велосипедски градови” ”Зелен пулс во прекуграничниот регион” ,,ЛИФТ,, и други проекти.

За **Заштита и спасување**, нашата општина планира да потроши 1200.000,00 денари.

|  |  |
| --- | --- |
| **Надлежности** | **Износ** |
| Заштита на животна средина и природа | **20,350,000** |
| Противпожарна заштита | **41,970,000** |
| Капитални расходи за противпожарна заштита | **1,000,000** |
| Родова еднаквост | **2,200,000** |
| Програми за развој | **55,034,000** |
| Заштита и спасување | **100,000** |

*Табела 3. Расходи по надлежности за Заштита на животна средина, Здравствена заштита,*

*Противпожарна заштита и Родова еднаквост (во денари)*

## КЛУЧНИ БУЏЕТСКИ ДОКУМЕНТИ - како можат граѓаните да ја следат реализацијата на општинскиот буџет ?

* **Буџетскиот календар** ги дефинира роковите за планирање на општинскиот буџет, каде што се опфатени сите активности поврзани со подготвување на буџетот
* **Буџетскиот циркулар** содржи главни насоки за изготвување на буџетот на општината и го доставува Министерството за финансии.
* **Предлог-буџетот** е подготвен од страна на градоначалникот (општинската администрација) во кој се планираат годишните приходи и годишните расходи и кој треба да биде одобрен од страна на советот на општината.
* **Предлогот на планот на програмите за развој** ги содржи среднорочните проекции на одобрените средства по одделни буџетски програми и потпрограми, годините во кои тие ќе се реализираат и изворите на финансирање, односно буџетите.
* **Буџетот** е акт на локалната власт со кој се планираат годишните приходи и други приливи и се одобруваат годишните расходи и други одливи на државата или на општината.
* **Месечните извештаи** ги содржат податоците за вкупните тековно-оперативни и капиталните приходи и расходи за претходниот месец за коишто се однесува извештајниот период.
* **Кварталниот извештај К1** ги содржи податоците за вкупните тековно-оперативни и капиталните приходи и расходи за претходните три месеци за коишто се однесува извештајниот период, согласно со економската класификација на приходи и расходи по сметки и збирно.
* **Кварталниот извештај К2** ги содржи податоците за сите неподмирени обврски, како и за неподмирените обврски по видови и по ставки, со состојба на последниот ден од претходниот квартал.
* **Кварталниот извештај К3** ги содржи податоците за задолжување и информациите за промените на состојбата на секое задолжување во претходниот квартал, како и промените на состојбата на издадените гаранции и податоци за долгот на јавните претпријатија кои се основани од општините.
* **Полугодишниот извештај** ги содржи податоците за вкупните тековно-оперативни и за капиталните приходи и расходи за претходните шест месеци за коишто се однесува извештајниот период.
* **Годишниот извештај** ги содржи податоците за вкупните тековно-оперативни и капиталните приходи и расходи, за една година за кои се однесува извештајниот период.

**Планирани расходи на општина Струмица за 2025 година (по надлежност и економска класификација)**

